rejauldu/bengali-wikipedia huggingface dataset:
রত্নসম্ভব () মহাযান ও বজ্রযান বা তান্ত্রিক বৌদ্ধধর্ম অনুসারে  পঞ্চতথাগতের একজন।Williams, Wynne, Tribe; Buddhist Thought: A Complete Introduction to the Indian Tradition, page 210.  রত্নসম্ভবের মণ্ডল ও মন্ত্রগুলি সাদৃশ্য ও সমতা বিকাশের উপর দৃষ্টি নিবদ্ধ করে এবং বজ্রযানে বৌদ্ধ চিন্তা লোভ ও অহংকার ধ্বংস করার প্রচেষ্টার সাথে যুক্ত। তার স্ত্রী মমকী এবং তার বাহন ঘোড়া বা সিংহের জোড়া।   পাঠ্য ইতিহাস  thumb |220px |রত্নসম্ভব, প্রায় ১২০০, লস এঞ্জেলেস কাউন্টি মিউজিয়াম অফ আর্ট। রত্নসম্ভবের প্রথম নথিভুক্ত উল্লেখ পাওয়া যায় সুবর্ণপ্রভাস সূত্রে এবং গুহ্যসমাজতন্ত্রে, এবং পরবর্তীকালে তিনি বেশ কয়েকটি বজ্রযান গ্রন্থে আবির্ভূত হন। তাঁর সম্পর্কে সবচেয়ে বিস্তৃত বিবরণ পাওয়া যায় অদ্বয়বজ্রসংগ্রহের পঞ্চকর বিভাগে।  শূরঙ্গম সূত্রের শূরঙ্গম মন্ত্রে শেখানো হয়,  চীনা চ্যান ঐতিহ্যের বিশেষভাবে প্রভাবশালী ধারণী, রত্নসম্ভব দক্ষিণে রত্ন-সৃষ্টিকারী বিভাগের নিমন্ত্রণকর্তা হিসাবে উল্লেখ করা হয়েছে, পাঁচটি প্রধান বিভাগের মধ্যে একটি যা পাঁচ দিকের বিশাল রাক্ষস বাহিনীকে নিয়ন্ত্রণ করে।  ক্ষিতিগর্ভ বোধিসত্ত্ব পূর্বপ্রণিধান সূত্র, নবম অধ্যায়ে রত্নসম্ভবকে প্রশংসার যোগ্য বুদ্ধ হিসাবেও উল্লেখ করা হয়েছে:    বৈশিষ্ট্য  left|thumb|220px|জিন রাজবংশের রত্নাসম্ভবের মূর্তি,  পঞ্চতথাগতের মূর্তিগুলির মধ্যে একটি, চীনের দতোং, শানশি-তে শানহুয়া মন্দিরে।  রত্নসম্ভব অনুভূতি বা সংবেদনের স্কন্ধ ও চেতনার সাথে এর সম্পর্ক যুক্ত। বৌদ্ধধর্মের প্রচারে তার কার্যকলাপ ধর্মের জ্ঞানকে সমৃদ্ধ ও বৃদ্ধি করছে। রত্নসম্ভব রত্ন প্রতীকের সাথে যুক্ত, যা তাঁর পরিবারের সাথে মিলে যায়, রত্ন বা রত্ন। শিল্পকর্মে তাকে দেখানো হয়েছে দেওয়ার মুদ্রায়।  তিনি সাধারণত হলুদ বা সোনালী রঙের হয়। তিনি উপাদান মৃত্তিকা, দক্ষিণের স্বর্গীয় চতুর্থাংশ এবং বসন্তের ঋতুর সাথে যুক্ত। তার মূল দিক দক্ষিণ। তাঁর বুদ্ধক্ষেত্র শ্রীমৎ নামে পরিচিত।  বারদো থোডোলে, তাকে মামাকির সাথে মিলিত অবস্থায় চিত্রিত করা হয়েছে এবং পুরুষ বোধিসত্ত্ব আকাশগর্ভ ও সামন্তভদ্র এবং নারী বোধিসত্ত্ব মালা ও ধুপা উপস্থিত ছিলেন।  তিব্বতে, বৈশ্রবণ, যিনি জম্বল ও কুবের নামেও পরিচিত, জাগতিক ধর্মপাল বলে বিবেচিত হয়, এবং প্রায়ই রত্নসম্ভবের অবসরের সদস্য হিসাবে চিত্রিত হয়।Meeting the Buddhas By Vessantara. Windhorse Publications, 2004.  pg 84  তাঁর ক্রুদ্ধ প্রকাশ হলো প্রজ্ঞা রাজা কুন্ডলী।   তথ্যসূত্র    উৎস   Mythology of India: Myths of India, Sri Lanka and Tibet, Rachel Storm, Anness Publishing Limited, Editor Helen Sudell, Page 69, Column 1, Lines 9–18, Caption, Page 69, Column 4, Lines 1–4  Five Dhyani Buddhas Table 1, Row 4, Columns 1–5, Table 2, Row 2, Columns 1–12  বিষয়শ্রেণী:বুদ্ধ
আকাদেমি ফ্রঁসেজ (, ), যা ফরাসি আকাদেমি নামেও পরিচিত, হল ফ্রান্সের ফরাসি ভাষা নিয়ন্ত্রক সংস্থা এবং ফরাসি ভাষা সংক্রান্ত বিষয়গুলোর জন্য প্রধান ফরাসি পরিষদ। এটি আনুষ্ঠানিকভাবে ১৬৩৫ সালে রাজা ত্রয়োদশ লুইয়ের মুখ্যমন্ত্রী কার্দিনাল রিশ্যলিও কর্তৃক প্রতিষ্ঠিত হয়। ফরাসি বিপ্লবের সময় ১৭৯৩ সালে এটিকে দমন করা হয়েছিল। ১৮০৩ সালে নাপোলেওঁ বোনাপার্ত এটিকে অ্যাঁসিত্যু দ্য ফ্রঁসের একটি বিভাগ হিসেবে পুনরুদ্ধার করেন। এটি ফরাসি ইনস্টিটিউটের পাঁচটি আকাদেমির মধ্যে প্রাচীনতম। পরবর্তীতে এই সংস্থার আদলে বিশ্বের অন্যান্য বহু দেশে ভাষা নিয়ন্ত্রক সংস্থা গড়ে ওঠে।  সংস্থাটির সংবিধিতে এর লক্ষ্য সম্বন্ধে বলা হয়েছে: "donner des règles certaines à notre langue, la maintenir en pureté, lui garder toujours capacité de traiter avec exactitude tous arts et toutes sciences, et assurer ainsi les caractères qui lui confèrent l’universalité." অর্থাৎ "আমাদের ভাষাকে সুনিশ্চিত নিয়ম প্রদান করা, ভাষার বিশুদ্ধতা রক্ষা করা, ভাষাটি দ্বারা সমস্ত বিজ্ঞান ও শিল্পকলাকে সঠিকভাবে বর্ণনা করার ক্ষমতা রক্ষা করা, এবং এর মধ্যে বিশ্বজনীন ভাষার বৈশিষ্ট্যগুলি নিশ্চিত করা।"  আকাদেমির সদস্যসংখ্যা ৪০। একেবারে প্রাথমিক সদস্যদেরকে তৎকালীন ধর্মযাজক, অভিজাতশ্রেণী ও সামরিক বাহিনী থেকে বাছাই করা হয়েছিল। কেউ একবার সদস্য হলে তার আজীবন সদস্যপদ বহাল থাকে, তবে তিনি দুর্ব্যবহারের কারণে পদ থেকে বহিস্কার হতে পারেন। বর্তমান সদস্যরাই ভবিষ্যৎ সদস্যদের নির্বাচন করেন।  আকেদেমিটি ১৬৯৪ সালে ফরাসি ভাষার প্রথম অভিধান প্রকাশ করে। এর নিয়মনীতিগুলি উপদেশমূলক, জনগণ বা সরকার এগুলি শুনতে বাধ্য নয়। এ সত্ত্বেও আকাদেমির মতামত ফরাসি সমাজে গুরুত্বের সাথে নেওয়া হয়। তবে ফরাসি ভাষার বিবর্তনের প্রকৃত গতিধারা কখনোই আকাদেমির প্রভাবাধীন ছিল না।  ইদানীং ফরাসি ভাষাতে ইংরেজি কৃতঋণ শব্দের আধিক্যের বিরুদ্ধে আকাদেমি বেশ সোচ্চার।   পাদটীকা    তথ্যসূত্র    বহিঃসংযোগ   L'Académie française   বিষয়শ্রেণী:ফরাসি ভাষা বিষয়শ্রেণী:ভাষা নিয়ন্ত্রক সংস্থা বিষয়শ্রেণী:ফ্রান্স ভিত্তিক সংগঠন
মল বা বিষ্ঠা  () হল কোন প্রাণীর পরিপাক প্রক্রিয়ার মাধ্যমে সৃষ্ট বর্জ্য পদার্থ যা পায়ূ পথে দেহ থেকে নিষ্ক্রান্ত হয়। এই নিষ্ক্রমণ প্রক্রিয়াকে মলত্যাগ বলা হয়। জীবন ধারণের জন্য প্রাণী খাদ্যগ্রহণ করে যা পরিপাক ক্রিয়ার মধ্য দিয়ে শরীরে হজম হয়। হজম প্রক্রিয়ার মাধ্যমে জটিল খাদ্য সরল হয়।  সরল দ্রবণীয় খাদ্য শোষিত হয়ে রক্তে চলে যায়। যে অংশ হজম হয় না তা মল বা বিষ্ঠা হিসাবে শরীর থেকে বর্জিত হয়। খাদ্যের অপাচ্য অংশ বিভিন্ন রকম ব্যাকটেরিয়া, শ্নেষ্মা ইত্যাদি নিয়ে বৃহদন্ত্রের মধ্যে মল তৈরি করে। সাধারণত ২৪ ঘণ্টার মধ্যে মল মলাশয়ে এসে জমা হয়। সেখান থেকে পায়ু দিয়ে  দেহের বাইরে পরিত্যক্ত হয়।মাধ্যমিক জীবন বিজ্ঞান: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬ পৃঃ ৭০  দূর্গন্ধ মল সাধারণত দুর্গন্ধযুক্ত হয়। মলের আলাদা দুর্গন্ধের কারণ হল ব্যাক্টেরিয়ার সংক্রমণ। ব্যাকটেরিয়ার সংক্রমণের ফলে মলে বিভিন্ন সালফার ঘটিত গ্যাস যেমন হাইড্রোজেন সালফাইড উৎপন্ন হয় যা দুর্গন্ধের অন্যতম উৎস। মসলাযুক্ত খাবার অধিকাংশ ক্ষেত্রেই সঠিকভাবে পরিপাক হয় না এবং মলের সাথে বেরিয়ে এসে আলাদা গন্ধের সৃষ্টি করে।Curtis V, Aunger R, Rabie T (May 2004). "Evidence that disgust evolved to protect from risk of disease". Proc. Biol. Sci. 271 Suppl 4 (Suppl 4): S131–3.   বাস্তুতন্ত্রে ভূমিকা  প্রাণী যে খাদ্য গ্রহণ করে পরিপাকের পর তার অবশিষ্টাংশ বর্জ্য বা মল হিসেবে নির্গত হয়। যদিও খাদ্যের বেশিরভাগ পুষ্টি ই প্রাণীর শরীরে শোষিত হয়ে যায় তবুও মলে সর্বোচ্চ ৫০% পর্যন্ত পুষ্টি উপাদান থাকতে পারে।Biology(4th edition) N.A.Campbell (Benjamin Cummings NY, 1996) ISBN 0-8053-1957-3 এই পুষ্টি উপাদানের উপর নির্ভর করে অনেক প্রাণী বেঁচে থাকে যেমন ব্যাক্টেরিয়া, ছত্রাক, গুবরে পোকাসহ বহু প্রাণী যারা দূরবর্তী স্থান থেকে ঘ্রাণ সংবেদ করতে পারে। কিছু প্রাণী সম্পূর্ণ মল ভক্ষণের ওপর নির্ভর করে থাকে এবং কিছু প্রাণী এর পাশাপাশি অন্য খাদ্যও ভক্ষণ করে থাকে। এছাড়া বহু প্রাণী অন্য প্রাণীর ত্যাগ করা মল এবং মূত্রকে চিহ্ন হিসেবে ব্যবহার করে শিকারের খোঁজ করে থাকে। এছাড়া পরোক্ষভাবেও বহু প্রাণী মলের উপর নির্ভর করে।  পাখি ও অন্যান্য প্রাণী যে ফল খাদ্য হিসেবে গ্রহণ করে তার বীজ অনেক ক্ষেত্রেই পরিপাক হয় না এবং মলের সাথে বেরিয়ে আসে। এভাবে প্রাণীর মলের মাধ্যমে উদ্ভিদের প্রজাতিগুলো একস্থান হতে দূরবর্তী স্থানসমূহে ছড়িয়ে পড়ে এবং বনায়নসহ বাস্তুতন্ত্রে গুরুত্বপূর্ণ ভূমিকা রাখে। বিভিন্ন প্রাণীর মল ব্যাক্টেরিয়া ও অন্যান্য বিয়োজোকের মাধ্যমে ক্ষুদ্র ক্ষুদ্র জৈব অণু সৃষ্টি করে যেগুলি উদ্ভিদ সালোকসংশ্লেষণ প্রক্রিয়ায় শর্করা প্রস্তুতিতে ব্যবহার করে সমগ্র প্রাণীজগতের জন্য খাদ্যের যোগান দেয়।  বিরূপ ভূমিকা উন্মুক্ত পরিবেশে প্রাণীর মল দীর্ঘ সময় থাকলে তাতে ব্যকটেরিয়া সংক্রমণ ঘটে এবং পঁচন শুরু হয় ফলে বিভিন্ন গ্যাস ও দুর্গন্ধের কারণে পরিবেশের দূষণ ঘটে। প্রাণীর মল পানিতে মিশলে পানিকে দূষিত করে ঐ পানি পানে মানুষ ও অন্যান্য প্রাণীর বিভিন্ন রোগ হতে পারে। বিশেষ করে পানিবাহিত রোগ, যেমন কলেরা, ডায়রিয়া ইত্যাদি রোগের জীবাণু মলের সাথে দেহের বাহিরে বের হয়। পাণ্ডুরোগ বা জণ্ডিসের অন্যতম কারণ জণ্ডিস রোগীর মল শুষ্ক হয়ে বাতাসে মিশে মুখপথে মানুষের শরীরে প্রবেশ।   তথ্যসূত্র   বিষয়শ্রেণী:মানববিদ্যা বিষয়শ্রেণী:জীববিজ্ঞান বিষয়শ্রেণী:মল বিষয়শ্রেণী:মানব শরীরবিজ্ঞান বিষয়শ্রেণী:প্রাণি শারীরতত্ত্ব
'অলকা কৌশল ' (বাংলা : কবুল করলাম) বিখ্যাত ধারাবাহিক কবুল হ্যায় তে ভিলেনের (রাজিয়া গফুর আহমেদ সিদ্দিকী) চরিত্রে অভিনয় করেছেন।তিনি বজরঙ্গী ভাইজান চলচ্চিত্রে ও অভিনয় করেছেন।  চলচ্চিত্র   কুইন - মিসেস মেহেরা  বজরঙ্গি ভাইজান - রসিকার মা   টেলিভিশন  Television  বছর  ধারাবাহিক  চ্যানেল  চরিত্র ২০০৪ - ২০০৫  প্রতিমা  সাহারা ওয়ান  ২০১৪  হামারি সিস্টার দিদি  সনি পল  মিসেস কাপুর ২০০২ - ২০০৯  কুমকুম – এক পিয়ার সে বন্ধন  স্টার প্লাস  সুখেনা ওয়াদওয়া অক্টোবর ২০০১২ - ডিসেম্বর  ২০০১৪; জুন ২০১৫ - বর্তমান  কবুল হ্যায়  জি টিভি  রাজিয়া গফুর আহমেদ সিদ্দিকী/সার জুদা   তথ্যসূত্র   বিষয়শ্রেণী:নয়াদিল্লির অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:ভারতীয় নারী টেলিভিশন প্রযোজক বিষয়শ্রেণী:হিন্দি টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় টেলিভিশন প্রযোজক বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:নারী টেলিভিশন প্রযোজক বিষয়শ্রেণী:১৯৬৯-এ জন্ম
মালয়েশিয়া–সুইডেন সম্পর্ক হল মালয়েশিয়া এবং সুইডেন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৫৮ সালে এ দুই দেশের মধ্যকার কূটনৈতিক সম্পর্ক স্থাপিত হয়। কুয়ালালামপুরে অবস্থিত সুইডেনের এবং স্টকহোমে অবস্থিত মালয়েশিয়ার দূতাবাসের মাধ্যমে এ দুই দেশ নিজেদের প্রতিনিধিত্ব করছে। ২০০৯ সাল পর্যন্ত মালয়েশিয়ায় প্রায় ৯০টি সুইডীয় কোম্পানি কাজ করছে এবং ৪৫০ জন সুইডীয় নাগরিক বসবাস করছে। ২০১১ সালে, মালয়েশিয়ায় ৪৪,১৩৮ জন সুইডেনের নাগরিক ভ্রমণ করে।   দ্বিপাক্ষিক চুক্তি  ১৯৭৯ সালের ৩ মার্চ কুয়ালালামপুরে দ্বিপক্ষীয় নিরাপত্তা রক্ষার জন্য একটি দ্বিপাক্ষিক চুক্তি স্বাক্ষর করে মালয়েশিয়া এবং সুইডেন।Bilateral investment treaties, By Rudolf Dolzer, Margrete Stevens, International Centre for Settlement of Investment Disputes ১৯৬৭ সালের ১৯ অক্টোবর কুয়ালালামপুরে সুইডেন রাজ্য এবং মালয়েশিয়া সরকার এ দুই রাষ্ট্রের মধ্যকার বিমানপথ এবং নির্দিষ্ট অঞ্চলে যোগাযোগের জন্য একটি চুক্তি স্বাক্ষর করে। দ্বৈত রাজস্ব চুক্তি প্রত্যাহার এবং রাজস্ব ফাঁকির বিরুদ্ধেও দুই রাষ্ট্রের মধ্যে একটি চুক্তি রয়েছে।   অপহরণ এবং কারাবাস  ১৯৭৫ সালে জাপানিজ রেড আর্মি সুইডেনের চার্জ দ্য অ্যাফেয়ার্স ফ্রেডরিক বার্জেনস্ট্রাহল এবং তার সহকারী উলা অডোভিস্টকে কুয়ালালামপুর থেকে অপহরণ করেন। মালয়েশিয়ার এক কর্মকর্তা তান শ্রি ওস|মন এস. কাশিমকে পরবর্তীতে উদ্ধার অভিযানে অসাধারণ ভূমিকা পালনের জন্য সুইডেনের রয়েল অর্ডার অব দ্য পোলার স্টারের কমান্ডার খেতাবে ভূষিত করা হয়।  ২০১৪ সালে মালয়েশিয়া পর্যটন বোর্ডের স্টকহোম শাখার পরিচালক এবং তার স্ত্রীকে একমাসেরও বেশি সময় ধরে পুলিশী জিজ্ঞাসাবাদের অধীনে রাখা হয়। পরবর্তীতে তাদের চার সন্তানকে অনাথ হিসেবে দত্তক দেওয়া হয়, কারণ এই দম্পতি তাদের বারো বছরের সন্তানকে উপাসনা না করার জন্য বাসায় শারীরিক শাস্তি দিয়েছিল; যা সুইডেনে নিষিদ্ধ।   অর্থনৈতিক সম্পর্ক  ২০১২ সালের জানুয়ারি এবং জুলাই মাসের মধ্যে দ্বিপাক্ষিক বাণিজ্যের পরিমাণ ২ বিলিয়ন মালয়েশিয়ান রিঙ্গিতে পৌছায়, যেখানে ২০১১ সালের জানুয়ারি এবং জুন মাসের মধ্যে এর পরিমাণ ছিল ১.৯ বিলিয়ন। ২০১২ সালের সেপ্টেম্বর মাসে সুইডেনে নিযুক্ত মালয়েশিয়ার রাষ্ট্রদূত সাতুক বদরুদ্দিন আব রহমান বলেন যে মালয়েশিয়ায় ১০ মিলিয়ন রিঙ্গিতেরও বেশি পরিমাণ বিনিয়োগ করছে এমন ১২০টি সুইডিশ কোম্পানি মালয়েশিয়ায় কাজ করে যাচ্ছে। তবে সুইডেনে কোনো মালয়েশিয়ান কোম্পানি পরিচালিত হচ্ছে না। সুইডেনে নিযুক্ত মালয়েশিয়ার দূতাবাস সুইডীয় ব্যবসাকে আকৃষ্ট করতে প্রায়শই বিভিন্ন কর্মসূচীর আয়োজন করে থাকে, যেখানে মালয়েশিয়ায় বিনিয়োগের সুযোগ-সুবিধা তুলে ধরা হয়।T  ২০০৬ সালে প্রায় ১.৬ বিলিয়ন মালয়েশিয়ান রিঙ্গিতের সুইডীয় পণ্য মালয়েশিয়ায় রপ্তানি করা হয়, পক্ষান্তরে মালয়েশিয়ায় আমদানিকৃত পণ্যের পরিমাণ ছিল ০.৭ বিলিয়ন রিঙ্গিত। মালয়েশিয়ান সুইডীয় রপ্তানিকৃত পণ্যসমূহ হল টেলিযোগাযোগ সামগ্রী, মোটর যানবাহন, রাসায়নিক পদার্থ, শক্তি উৎপাদনে সক্ষম যন্ত্রসামগ্রী, মেশিন, কাগজ এবং ধাতব লোহা ও আকরিক। আর সুইডীয় আমদানিকৃত পণ্যসমূহ হল মালয়েশিয় ইলেকট্রনিক যন্ত্র এবং ইলেকট্রনিকস যন্ত্রাংশ, মেশিন, সামগ্রী, টেক্সটাইল, পাম তেল এবং রাবারের কাঁচামাল।  মালয়েশিয়ায় ভলভো সম্পূরক ব্যবসা পরিচালনা করে যা ট্রাক প্রক্রিয়াজাতকরণ করে থাকে।   রাষ্ট্রীয় সফর  ২০০৫ সালে ইয়াং দি-পার্তুয়ান এগং (রাজা) মালয়েশিয়ার সিরাজউদ্দিন অব পার্লিস এবং রাজা পারমাইসুরি এগং (রাণী) টেংকু ফাউজিয়া অব পার্লিস সুইডেনে সফর করেন।   তথ্যসূত্র   বিষয়শ্রেণী:মালয়েশিয়া–সুইডেন সম্পর্ক বিষয়শ্রেণী:মালয়েশিয়ার দ্বিপাক্ষিক সম্পর্ক বিষয়শ্রেণী:সুইডেনের দ্বিপাক্ষিক সম্পর্ক
হলদেবুক তুলিকা (Anthus chloris) হল একপ্রজাতির পাখি যারা প্রধানত মোটাসিলিডি পরিবারের অন্তর্ভুক্ত। এদেরকে প্রধানত দেখতে পাওয়া যায় লেসোথো এবং দক্ষিণ আফ্রিকাতে। এদের সাধারণ বাসস্থান হল ক্রান্তীয় এবং উপক্রান্তীয় উঁচু ঘাসভূমি।, কর্ষণযোগ্য জমি, এবং চারণভূমি। এরা বাসস্থান ক্ষতির দ্বারা বিপন্ন।  তথ্যসূত্র  বহিঃসংযোগ Image at ADW   বিষয়শ্রেণী:অ্যান্থাস বিষয়শ্রেণী:আফ্রিকার পাখি বিষয়শ্রেণী:লেসোথোর পাখি বিষয়শ্রেণী:দক্ষিণ আফ্রিকার পাখি বিষয়শ্রেণী:১৮৪২-এ বর্ণিত পাখি
মইরাং সাই বা মইরাং শাই, একটি ঐতিহ্যবাহী মেইতেই বাদ্যযন্ত্র পরিবেশন শিল্পকলা ফর্ম, যা খাম্বা এবং থোইবির গল্প বর্ণনা করে। এর পারফরম্যান্সের সময় ১২০ ঘন্টারও বেশি হতে পারে।   সেরা সময়    বিপন্নতা  ১৯৯০ এবং ২০০০ এর দশকে শ্রোতাদের মধ্যে পশ্চিমা রক সঙ্গীত এবং মূলধারার হিন্দি ও বাংলা সঙ্গীতের ক্রমবর্ধমান জনপ্রিয়তার কারণে মইরাং সাই বিপন্ন হয়ে পড়ে। এছাড়াও ঐতিহ্যগত শিল্প থেকে প্রাণবন্ত লোকনাট্যের আধুনিক শিল্পে মানুষের আগ্রহ স্থানান্তরিত করতে শুরু করে। ২০০০ এর দশকের শেষের দিকে, সেখানে মাত্র ২ বা ৩ জন শিল্পী ছিলেন যারা তখন সক্রিয়ভাবে শিল্প পরিবেশন করছিলেন। পরবর্তীতে শিল্পের পুনরুজ্জীবন নিয়ে জনসাধারণের মধ্যে তেমন আগ্রহ আর দেখা যায় না।   পুনরুজ্জীবন  হুইয়েন ল্যানপাও কলামিস্ট ফোরাম প্রতি বছর 'হুইয়েন  রেন্ডেসভাস' আয়োজন করে। তারা ইম্ফলের সেগা রোড থৌদা ভাভোক লেইকাইতে অবস্থিত হুইয়েন ল্যানপাও অফিসের সাহিত্য হলে "মইরাং সাই" পরিবেশন করে।  ২০২০ সালের ৪ই অক্টোবর নংপোক ইঙ্গুবা কালচারাল একাডেমি (এনআইসিএ), ইয়াইরিপোক টপ চিংথা ওইনামথং লেইরাক, ভারত সরকারের সংস্কৃতি মন্ত্রকের তত্ত্বাবধানে, ইয়াইরিপোক টপ লাই কমিউনিটি হলে "মইরাং সাই"-এ একটি কর্মশালা ও প্রোডাকশন প্রোগ্রামের আয়োজন করে। এ অনুষ্ঠানের লক্ষ্য ছিল 'মইরাং সাই' এর ঐতিহ্যবাহী শিল্পকে রক্ষা ও জনপ্রিয় করে তোলা।   আরও দেখুন    ময়রাং-এ অবতারের মহাকাব্য চক্র  শাকুহাচি মিটস পেনা   নুরা পাখং (ইউ ই তু)   মন্তব্য    তথ্যসূত্র    বহিঃসংযোগ    https://indianexpress.com/article/lifestyle/art-and-culture/stories-in-a-song-mangka-mayanglambam-5013301/  বিষয়শ্রেণী:মণিপুরী সংস্কৃতি
থাম্ব| ইয়েনি জান্নুবা ওয়াহিদ ২০১১ সালে ইস্ট এশিয়া ওয়ার্ল্ড ইকোনমিক ফোরামে ইনস্টিটিউটের প্রতিনিধিত্ব করছেন ওয়াহিদ ইনস্টিটিউট ইন্দোনেশিয়ার রাজধানী জাকার্তায় অবস্থিত একটি ইসলাম গবেষনা কেন্দ্র। এটি ২০০৪ সালে ইন্দোনেশিয়ার সাবেক রাষ্ট্রপতি আবদুর রহমান ওয়াহিদ কতৃর্ক প্রতিষ্ঠিত হয়েছিল এবং বর্তমানে এটি তারই কন্যা ইয়েনি জান্নুবা ওয়াহিদের নেতৃত্বে পরিচালিত হচ্ছে।  এটি "ইন্দোনেশিয়ার পাশাপাশি ইসলামিক সমাজ উন্নয়ন, সমাজের নিম্ন শ্রেণীর কল্যাণ, গণতন্ত্র ও মৌলিক ন্যায়বিচার গড়ে তোলা এবং সারা বিশ্বে শান্তি ও অহিংসা বিস্তৃত করার জন্য নিবেদিত প্রতিষ্ঠান।"   গঠন  ইনস্টিটিউটটি ২০০৪ সালের ৭ সেপ্টেম্বর জাকার্তার ফোর সিজন হোটেলে প্রতিষ্ঠিত হয়েছিল।  ইয়েনি জান্নুবা ওয়াহিদকে ইনস্টিটিউটের প্রতিষ্ঠাকালীন পরিচালক হিসেবে নিয়োগ দেওয়া হয়। তিনি পরে বলেছিলেন যে ইনস্টিটিউটটি প্রতিষ্ঠিত হয়েছিল কারণ আমাদের "বর্তমান বিশ্ব পরিস্থিতি যা সহিংসতায় আচ্ছন্ন এবং সন্ত্রাসবাদের হুমকি, যে কারণেই হোক না কেন, আমাদের আন্তঃধর্মীয়, জাতি এবং জাতিগত সংলাপে সহযোগিতামূলক পদক্ষেপ নিতে বাধ্য করেছে।"    বালি গণহত্যা সম্মেলন  ২০০৭ সালের ১২ জুন ইন্দোনেশিয়ার জিম্বারানে ওয়াহিদ ইনস্টিটিউটের নেতৃত্বে বালি গণহত্যা সম্মেলন অনুষ্ঠিত হয়েছিল। সম্মেলনের লক্ষ্য ছিল ধর্মীয় সহনশীলতা প্রচার করা এবং গণহত্যার বাস্তবতা নিশ্চিত করা। এই সম্মেলনে রব্বি, মুসলিম নেতা, শিক্ষক এবং ছাত্ররা উপস্থিত ছিলেন। এই সম্মেলনটি ইন্দোনেশিয়ার সাবেক রাষ্ট্রপতি আবদুর রহমান ওয়াহিদের আহ্বানে অনুষ্ঠিত হয়েছিল। ওয়াহিদ ইনস্টিটিউট, লস অ্যাঞ্জেলেসের সাইমন উইসেনথাল সেন্টার এবং লিবফোরল ফাউন্ডেশন যৌথভাবে সম্মেলনটি স্পনসর করেছিল। ওই সম্মেলনে প্রেসিডেন্ট ওয়াহিদ বলেছিলন যে, যদিও ইরানের প্রেসিডেন্ট মাহমুদ আহমাদিনেজাদ তার একজন ভালো বন্ধু, তবে গণহত্যা সম্পর্কে মাহমুদের মতামত ভুল এবং এটি সত্যিই ঘটেছিল।Robin McDowell, "Jewish Holocaust survivor appeals for tolerance at conference in Muslim Indonesia" ,The San Diego Union-Tribune (Associated Press), June 12, 2007.   ইন্দোনেশিয়ায় ধর্মীয় স্বাধীনতা  ইনস্টিটিউটটি ইন্দোনেশিয়ায় ধর্মীয় স্বাধীনতার প্রচারে প্রতিশ্রুতিবদ্ধ। এই প্রতিষ্ঠানের কর্তৃপক্ষ বাৎসরিক ভিত্তিতে ধর্মীয় অসহিষ্ণুতার মামলা নথিভুক্ত করে। বিশেষ করে বিগত বছরগুলিতে এটি আহ্‌মদীয়া সম্প্রদায়ের উপর ভীতি প্রদর্শন ও সহিংসতার বিষয়ে উদ্বেগ প্রকাশ করে আসছে। ২০১২ সালে ইনস্টিটিউট রাষ্ট্রপতি সুসিলো বামবাং ইয়ুধনোকে সহিংসতার বিরুদ্ধে পদক্ষেপ না নেওয়ার জন্য দোষারোপ করে। এই বিষয়ে প্রতিষ্ঠানটির বক্তব্য হল: "আহ্‌মদীয়া সম্প্রদায়ের বিরুদ্ধে সহিংসতা প্রায় প্রতিদিনের ঘটনা, তবুও রাষ্ট্রপতি এটি মোকাবেলার জন্য কিছুই করেন না"।   তথ্যসূত্র    বহিঃসংযোগ      বিষয়শ্রেণী:ইসলামের মধ্যে উদার ও প্রগতিশীল আন্দোলন বিষয়শ্রেণী:ইন্দোনেশিয়া ভিত্তিক ইসলামি সংগঠন বিষয়শ্রেণী:ইন্দোনেশিয়ার গবেষণা প্রতিষ্ঠান বিষয়শ্রেণী:জাকার্তা ভিত্তিক সংগঠন বিষয়শ্রেণী:২০০৪-এ প্রতিষ্ঠিত সংগঠন
বাংলাদেশ ইনস্টিটিউট অফ লেবার স্টাডিজ ( বিআইএলএস) হল বাংলাদেশে ট্রেড ইউনিয়নের কার্যকলাপ এবং অন্যান্য শ্রম সংক্রান্ত বিষয়গুলির জন্য একটি থিঙ্ক ট্যাঙ্ক। এটি ১৯৯৫ সালে ট্রেড ইউনিয়ন গঠন এবং তাদের কার্যক্রমকে সমর্থন করার জন্য সরকার ও সমাজের মধ্যে ট্রেড ইউনিয়নের কারণগুলিকে উন্নীত করার জন্য প্রতিষ্ঠিত হয়েছিল। বর্তমানে ১২টি বাংলাদেশী ট্রেড ইউনিয়ন ফেডারেশন BILS-এর সাথে অধিভুক্ত। বাংলাদেশের অন্যান্য অনেক শ্রমিক সংগঠনের মত, প্রতিষ্ঠানটি কোন রাজনৈতিক দলের সাথে সম্পৃক্ত নয়। ইনস্টিটিউট একটি দ্বিবার্ষিক জার্নাল, লেবার প্রকাশ করে।   সংগঠন  বিলসের প্রধান কার্যালয় ঢাকায়। ইনস্টিটিউটের চট্টগ্রামে একটি "শ্রম সম্পদ ও সহায়তা কেন্দ্র" এবং মানিকগঞ্জে আরেকটি অফিস রয়েছে।  বিআইএলএস প্রায়ই জার্মান সামাজিক গণতান্ত্রিক ফ্রেডরিখ এবার্ট ফাউন্ডেশন এবং ডেইলি স্টারের সাথে সহযোগিতা করে।  বিআইএলএস-এর কাজকে শিক্ষাবিদদের দ্বারা বর্ণনা করা হয়েছে যে "সম্পদ-অনাহারী বাংলাদেশ ইউনিয়নগুলির প্রচেষ্টায় উল্লেখযোগ্য বৃদ্ধি পেয়েছে।"   ইতিহাস  বিআইএলএস ১৯৯৫ সালে প্রতিষ্ঠিত হয়েছিল।  এপ্রিল ২০০৬ সালে, বিআইএলএস ট্রেড ইউনিয়নগুলির মধ্যে মিটিং শুরু করে। যার ফলে গার্মেন্টস শ্রমিকদের শ্রম অবস্থার উন্নতি হয়। বিশেষ করে ন্যূনতম মজুরি বৃদ্ধির জন্য দশ-দফা দাবির সনদ তৈরি হয়। এই সনদটি ন্যূনতম মজুরি বোর্ড তৈরি করে এবং গার্মেন্টস শ্রমিকদের জন্য ৭-গ্রেডের ন্যূনতম মজুরি কাঠামো আজও ব্যবহৃত হয়।  এছাড়াও ২০০৬, বিআইএলএস বাংলাদেশে গৃহকর্মীদের কাজের অবস্থার উন্নতির জন্য ট্রেড ইউনিয়ন, মানবাধিকার সংস্থা এবং এনজিওগুলির সাথে একত্রে গৃহকর্মী অধিকার নেটওয়ার্ক গঠন করে। ২০১০ সালে বাংলাদেশ সরকার, জোট গৃহকর্মীদের সুরক্ষায় ২০১৫ সালের একটি নীতি সিদ্ধান্ত হিসাবে গ্রহণ করে।  ২০১৩ সালের ঢাকা গার্মেন্টস ফ্যাক্টরি ধসের পর, বাংলাদেশ সরকার রানা প্লাজা সমন্বয় কমিটিতে যোগ দেয় যা দুর্যোগে নিহত ও আহতদের পরিবারকে অর্থ প্রদানের নেতৃত্ব দেয়।  ২০১৭ সালে, বিআইএলএস একটি সমীক্ষা পরিচালনা করে যাতে দেখা যায় যে বাংলাদেশের কারখানাগুলি ন্যূনতম কাজের ঘন্টা এবং কর্মক্ষেত্রের নিরাপত্তার জন্য আইএলও মান অনুসরণ করে না। জরিপে দেখা গেছে, দিনে আট ঘণ্টার পরিবর্তে বাংলাদেশে শ্রমিকরা গড়ে ১২ ঘণ্টা কাজ করে। জরিপ করা পরিবহন শ্রমিকদের প্রায় অর্ধেকই দিনে ১৫ ঘণ্টারও বেশি সময় ধরে কাজ করেছে। সেই বছরে, ইনস্টিটিউট ফ্রেডরিখ এবার্ট ফাউন্ডেশনের সাথে ১৬ জন তরুণ ট্রেড ইউনিয়ন নেতাদের জন্য শ্রম নীতি এবং শ্রমিকদের অধিকারের উপর একটি তিন মাসের প্রশিক্ষণ কোর্স পরিচালনা করে।  ২০১৮ সালে, বিআইএলএস এই নিয়ম বাতিল করার আহ্বান জানিয়েছিল যে একটি কারখানার ২০ শতাংশ শ্রমিক একটি ইউনিয়ন গঠনের জন্য প্রয়োজন। একই বছরে, ইনস্টিটিউট একটি সমীক্ষা পরিচালনা করে যা বাংলাদেশের অনানুষ্ঠানিক খাতে শ্রম আইনের সাথে সম্মতির অভাবের নথিভুক্ত করে। প্রতিষ্ঠানটি, শ্রমিক ঐক্য পরিষদ এবং জাতীয় শ্রমিক ফেডারেশনের সাথে সেই বছরে, রিকশাচালকদের কাজের অবস্থার উন্নতির জন্য ১৬টি দাবিও প্রকাশ করেছিল।  কোভিট-১৯ মহামারি দ্বারা সৃষ্ট অর্থনৈতিক সংকটের সময়, বিআইএলএস বেকার কর্মীদের একটি জাতীয় ডাটাবেস প্রতিষ্ঠার জন্য তাদের সুরক্ষায় সহায়তা করার আহ্বান জানিয়েছে।   তথ্যসূত্র   বিষয়শ্রেণী:বেসরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক চিন্তাকেন্দ্র
বেনিশা হমাল (; জন্ম ) হলেন একজন নেপালি রেডিও জকি, মডেল ও অভিনেত্রী। তিনি পাঁচটি চলচ্চিত্র এবং একশটির বেশি সঙ্গীত ভিডিওতে কাজ করেছেন।  প্রারম্ভিক জীবন বেনিশা নেপালের চিতবন জেলায় ভেষরাজ হমাল এবং শকুন্তলা হমাল দম্পতির ঘরে জন্মগ্রহণ করেছিলেন। তিনি গোল্ডেন ফিউচার ইংরেজি বিদ্যালয়ে প্রাথমিক শিক্ষা অর্জন শেষে অরুণোদয়া মাধ্যমিক বিদ্যালয়ে ভর্তি হয়েছিলেন। সেখানে পড়া শেষ হবার পর তিনি শান্তি একাডেমিতে ভর্তি হন।  শান্তি একাডেমির পরে তিনি উচ্চশিক্ষা অর্জনের জন্য কাঠমান্ডু গমন করেছিলেন। সেখানকার কান্তিপুর কলেজ অব বিজনেস ম্যানেজমেন্ট অ্যান্ড হিউম্যানিটিজ থেকে স্নাতক ডিগ্রি এবং গোল্ডেনগেট ইন্টারন্যাশনাল কলেজ থেকে স্নাতকোত্তর ডিগ্রি অর্জন করেছেন।  কর্মজীবন তিনি ভরতপুরের কলিকা এফএমে আরজে হিসেবে কর্মজীবন শুরু করেছিলেন। এছাড়াও তিনি নেপালের এনটিভি প্লাস ও এনটিভিতে ভিডিও জকি হিসেবে কাজ করে থাকেন। ২০০৯ সালে তিনি মডেল হিসেবে যাত্রা শুরু করেছেন।  পাশাপাশি তিনি শতাধিক সঙ্গীত-ভিডিওতে কাজ করেছেন। ২০১০ সালে স্বর চলচ্চিত্রে অভিনয়ের মাধ্যমে তিনি চলচ্চিত্রাঙ্গনে যাত্রা শুরু করেন।  অভিনীত চলচ্চিত্র বেনিশা হমাল অভিনীত চলচ্চিত্রগুলো হল:  স্বর  কালো পথি  মোক্ষ্য  ঝ্যান হাজির চা  ম আনি তিমি  তথ্যসূত্র  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি অভিনেত্রী বিষয়শ্রেণী:নেপালি নারী মডেল বিষয়শ্রেণী:১৯৯২-এ জন্ম বিষয়শ্রেণী:চিতবন জেলার ব্যক্তি বিষয়শ্রেণী:নেপালি চলচ্চিত্র অভিনেত্রী বিষয়শ্রেণী:২১শ শতাব্দীর নেপালি অভিনেত্রী
ঠাকুর রোশান সিং (২২ জানুয়ারি ১৮৯২ - ১৯ ডিসেম্বর ১৯২৭) একজন ভারতীয় বিপ্লবী। তিনি উত্তরপ্রদেশের নবাদা শাহজাহানপুর জেলার একটি গ্রামে জন্মগ্রহণ করেন। তিনি ১৯২১-২২ -এর অসহযোগ আন্দোলনের সময় বেরিলি শুটিং মামলায় সাজা পেয়েছিলেন। বেরিলি কেন্দ্রীয় কারাগার থেকে মুক্তি পাওয়ার পরে তিনি ১৯২৪ সালে হিন্দুস্তান রিপাবলিকান অ্যাসোসিয়েশনে যোগ দিয়েছিলেন।  যদিও ১৯২৫ সালের আগস্টে তিনি কাকোরি ষড়যন্ত্রে অংশ নেন নি, তবুও ১৯২৭ সালের মার্চ মাসে কাকোরি ট্রেনের ডাকাতির সময়ে হত্যার জন্য তৎকালীন ব্রিটিশ সরকার তাকে গ্রেপ্তার করে বিচার করেছিল। রামপ্রসাদ বিসমিল, আসফাকউল্লা খান এবং রাজেন্দ্র লাহিড়ীর সাথে তাকেও মৃত্যুদণ্ড দেওয়া হয়েছিল। এলাহাবাদ জেলার মালাকা / নায়নি কারাগারে তাকে ফাঁসি দেওয়া হয়। এটি যথাযথভাবে নথিভুক্ত করা হয়েছে যে তার মৃত্যুর পরে তার পরিবারকে তার মেয়েদের জন্য একটি বৈবাহিক মিল খুঁজে পেতে সমস্যা সহ সামাজিক ও অর্থনৈতিক সমস্যায় পড়তে হয়েছিল।   আরো দেখুন    আশফাকুল্লা খান  সুখদেব থাপার  শিবরাম রাজগুরু  চন্দ্রশেখর আজাদ   তথ্যসূত্র    শর্মা বিদ্যার্নব। যুগ কে দেবতা: বিসমিল অর আশফাক। ২০০৪ দিল্লি। প্রবীণ প্রকাশন।    বহিঃসংযোগ   শাহজাহানপুরের মুক্তিযোদ্ধা  বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:ভারতীয় ব্যক্তি যার মৃত্যুদণ্ড কার্যকর করা হয়েছে বিষয়শ্রেণী:ভারতীয় বিপ্লবী বিষয়শ্রেণী:মৃত্যুদণ্ডপ্রাপ্ত বিপ্লবী বিষয়শ্রেণী:১৯২৭-এ মৃত্যু বিষয়শ্রেণী:১৮৯২-এ জন্ম বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
চাকমাইউনিকোড তালিকা (পিডিএফ)    0  1  2  3  4  5  6  7  8  9  A  B  C  D  E  F U+1110x 𑄀 𑄁 𑄂 𑄃 𑄄 𑄅 𑄆 𑄇 𑄈 𑄉 𑄊 𑄋 𑄌 𑄍 𑄎 𑄏 U+1111x 𑄐 𑄑 𑄒 𑄓 𑄔 𑄕 𑄖 𑄗 𑄘 𑄙 𑄚 𑄛 𑄜 𑄝 𑄞 𑄟 U+1112x 𑄠 𑄡 𑄢 𑄣 𑄤 𑄥 𑄦 𑄧 𑄨 𑄩 𑄪 𑄫 𑄬 𑄭 𑄮 𑄯 U+1113x 𑄰 𑄱 𑄲 𑄳 𑄴  𑄶 𑄷 𑄸 𑄹 𑄺 𑄻 𑄼 𑄽 𑄾 𑄿 U+1114x 𑅀 𑅁 𑅂 𑅃             দ্রষ্টব্য ১.ইউনিকোড সংস্করণ ১৩.০ অনুসারে ২.ধূসর এলাকা অনির্ধারিত জায়গা ইঙ্গিত করে।চাকমা